รัฐบาลไทย-ข่าวทำเนียบรัฐบาล-รัฐ-เอกชน ร่วมมือฝ่าวิกฤตโควิด-19 เดินหน้ามาตรการเข้มป้องกัน-ควบคุมการแพร่ระบาดในโรงงาน!
วันเสาร์ที่ 12 มิถุนายน 2564
รัฐ-เอกชน ร่วมมือฝ่าวิกฤตโควิด-19 เดินหน้ามาตรการเข้มป้องกัน-ควบคุมการแพร่ระบาดในโรงงาน!
กระทรวงอุตสาหกรรม กระทรวงแรงงาน หน่วยงานภาครัฐ และเอกชน ผนึกกําลังขับเคลื่อนมาตรการป้องกันและควบคุมการแพร่ระบาดของโรคโควิด-19 ในสถานประกอบกิจการโรงงานด้วยหลักการ “Online - Onsite - Upgrade - Vaccine"
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมและนายสุชาติชมกลิ่นรัฐมนตรีว่าการกระทรวงแรงงานร่วมแถลงข่าวภายหลังการประชุมผ่านออนไลน์ในระบบZoomถึงมาตรการป้องกันและควบคุมการแพร่ระบาดของโรคติดเชื้อโคโรนา2019 (COVID-19)โดยมีผู้เข้าร่วมประชุมประกอบด้วยผู้บริหารกระทรวงอุตสาหกรรมผู้บริหารกระทรวงแรงงานประธานสภาอุตสาหกรรมแห่งประเทศไทยและประธานกรรมการหอการค้าไทยและสภาหอการค้าแห่งประเทศไทย
นายสุริยะกล่าวว่าตามที่ศบค.มอบหมายให้กระทรวงอุตสาหกรรมเป็นเจ้าภาพหลักร่วมกับกระทรวงแรงงานกระทรวงสาธารณสุขกระทรวงมหาดไทยหน่วยงานภาครัฐและภาคเอกชนที่เกี่ยวข้องในการควบคุมและป้องกันโรคโควิด-19ในสถานประกอบกิจการโรงงานทั้งในระดับประเทศและจังหวัดเพื่อป้องกันการแพร่ระบาดในโรงงานและปกป้องเศรษฐกิจของประเทศโดยจากการหารือมีความเห็นร่วมกันว่าการขับเคลื่อนมาตรการป้องกันและควบคุมการแพร่ระบาดของโรคโควิด-19ในสถานประกอบกิจการโรงงานจะทําด้วยหลักการ“Online - Onsite - Upgrade -Vaccine”
1. Online -ให้โรงงานประเมินตนเองพร้อมเร่งประชาสัมพันธ์และขอความร่วมมือโรงงานทั่วประเทศประเมินตนเองผ่านPlatform online : Thai Stop Covid plusและThai Save Thaiให้แล้วเสร็จภายในสิ้นเดือนมิถุนายน2564โดยกลุ่มเป้าหมายแรกเป็นโรงงานที่มีคนงานตั้งแต่200คนขึ้นไปซึ่งมีจํานวน3,304รายให้แล้วเสร็จภายใน15มิถุนายน2564ซึ่งจากรายงานล่าสุดพบว่ากลุ่มเป้าหมายมีการประเมินตนเองผ่านPlatformดังกล่าวณวันที่10มิถุนายน2564เพิ่มขึ้นเป็นจํานวน1,722รายหรือคิดเป็นร้อยละ52แสดงให้เห็นว่าผู้ประกอบการ  ให้ความสําคัญและเริ่มดําเนินการเพิ่มมากขึ้น
2. Onsite –จัดทีมแนะนําและติดตามการประเมินตนเองโดยให้สํานักอุตสาหกรรมจังหวัดและหน่วยงานในพื้นที่ของกระทรวงแรงงานกระทรวงสาธารณสุขกระทรวงมหาดไทยและBOIร่วมกันจัดทีมสุ่มตรวจประเมินโรงงานในพื้นที่(On-site)ให้ได้ร้อยละ10-20ของสถานประกอบการเป้าหมายอาทิสถานประกอบการขนาดใหญ่ที่มีความสําคัญในพื้นที่สถานประกอบการที่มีการระบาดของโรคโควิด-19สถานประกอบการที่ได้คะแนนการประเมินตนเองในแฟลตฟอร์มThai Stop Covid Plusต่ํากว่าเกณฑ์มาตรฐานโดยให้สํานักงานอุตสาหกรรมจังหวัดกํากับและติดตามผลการประเมินตนเองของโรงงานในพื้นที่และรายงานข้อมูลตามแผนการตรวจประเมินเสนอผลการรายงานมายังกระทรวงอุตสาหกรรมเป็นรายสัปดาห์โดยกําหนดให้แล้วเสร็จภายใน30มิถุนายน2564
3.Upgrade –จัดมาตรการลดความเสี่ยงเพิ่มศักยภาพด้วยการจัดทํามาตรการฟื้นฟูสถานประกอบการจากโควิด-19หลังจากโรงงานประเมินตนเองผ่านแฟลตฟอร์มThai Stop Covid Plusและการลงพื้นที่On-siteประเมินโรงงานเป้าหมายจะมีมาตรการเพื่อช่วยUpgradeสถานประกอบการให้ผ่านเกณฑ์มาตรฐานรวมทั้งมีมาตรการเสริมแกร่งเพื่อช่วยให้โรงงานสามารถอยู่รอดและแข่งขันได้ในสถานการณ์ปัจจุบันโดยจะร่วมกับกระทรวงสาธารณสุขและสภาอุตสาหกรรมแห่งประเทศไทยผลักดันการดําเนินงานต่อไป
4. Vaccine-เร่งรัดฉีดวัคซีนเพื่อสร้างภูมิคุ้มกันหมู่ในโรงงานเร่งผลักดันการเป็นศูนย์ให้บริการฉีดวัคซีนในพื้นที่นิคม/เขต/สวนอุตสาหกรรมและโรงงานขนาดใหญ่ที่มีคนงานมากกว่า2,000คน         เพื่อสนับสนุนเป้าหมายของรัฐบาลในการเร่งฉีดวัคซีนให้กับกลุ่มเสี่ยงที่เป็นแรงงานภาคอุตสาหกรรมรวมถึงประชาชนที่อยู่บริเวณโดยรอบนักลงทุนและผู้เชี่ยวชาญต่างประเทศเพื่อสร้างภูมิคุ้มกันหมู่รวมทั้งเพื่อสนับสนุนให้อุตสาหกรรมส่งออกที่จะมีคําสั่งซื้อจากต่างประเทศเข้ามาในไตรมาส3และ4โดยเฉพาะตลาดสหรัฐฯยุโรปและจีนซึ่งขยายตัวมากกว่าร้อยละ10จากการฉีดวัคซีนอย่างทั่วถึงซึ่งขณะนี้มีความพร้อมเป็นศูนย์ฉีดวัคซีนฯให้กับแรงงานภาคอุตสาหกรรมแล้วรวมจํานวน27แห่งผู้ว่าราชการจังหวัดเห็นชอบแล้ว6แห่ง(นิคมอุตสาหกรรมสินสาครนิคมอุตสาหกรรมสมุทรสาครนิคมอุตสาหกรรมอมตะซิตี้(ชลบุรี)นิคมอุตสาหกรรมมาบตาพุดสวนอุตสาหกรรมบางกะดีและโรงไฟฟ้าแม่เมาะ)และอยู่ระหว่างขอความเห็นชอบ21แห่งทั้งนี้จะขอความอนุเคราะห์จากศบค.พิจารณาให้ความสําคัญต่อการจัดสรรวัคซีนให้กับศูนย์ฉีดวัคซีนฯพร้อมกับเจ้าหน้าที่ที่จะร่วมสุ่มตรวจOnsiteในโรงงานกลุ่มเป้าหมายดังกล่าวข้างต้น
ด้านนายสุชาติชมกลิ่นรัฐมนตรีว่าการกระทรวงแรงงานกล่าวว่ากระทรวงแรงงานมีความห่วงใยพี่น้องแรงงานในสถานประกอบกิจการโรงงานจากการแพร่ระบาดของโรคโควิด-19โดยร่วมมือกับกระทรวงอุตสาหกรรมและหน่วยงานที่เกี่ยวข้องหารือแนวทางเพื่อกําหนดมาตรการเร่งรัดการฉีดวัคซีนให้กับบุคลากรและแรงงานในสถานประกอบกิจการโรงงานซึ่งเป็นการบูรณาการร่วมกันในการป้องกันและควบคุมการแพร่ระบาดของโควิด-19ในสถานประกอบกิจการโรงงานรวมทั้งสร้างภูมิคุ้มกันหมู่แก่แรงงานให้สถานการณ์กลับเข้าสู่ภาวะปกติเพื่อให้ภาคธุรกิจได้มีการขับเคลื่อนต่อไปได้โดยเร็วนอกจากนี้ยังได้มีการหารือถึงการเตรียมความพร้อมของศูนย์กระจายฉีดวัคซีนในสถานประกอบกิจการโรงงานทั้งในและนอกนิคมอุตสาหกรรมและการฉีดวัคซีนให้กับผู้ประกันตนตามมาตรา33ตลอดจนแผนการตรวจเยี่ยมศูนย์กระจายฉีดวัคซีนในนิคมอุตสาหกรรมสวนอุตสาหกรรมบางกะดีจังหวัดปทุมธานีนิคมอุตสาหกรรมอมตะซิตี้จังหวัดชลบุรีและนิคมอุตสาหกรรมมาบตาพุดจังหวัดระยองอีกด้วย
#รัฐมนตรีว่าการกระทรวงอุตสาหกรรม#รัฐมนตรีว่าการกระทรวงแรงงาน#กระทรวงอุตสาหกรรม#กระทรวงแรงงาน#industryptmoi #มาตรการป้องกันและควบคุมการแพร่ระบาดของโรคโควิด19ในสถานประกอบกิจการโรงงาน#OnlineOnsiteUpgradeVaccine